ทางรถไฟยูเนียนแปซิฟิก

บริษัททางรถไฟยูเนียนแปซิฟิก (; สัญลักษณ์ UP, UPP, UPY) เป็นบริษัทเดินรถไฟขนส่งสินค้าชั้น I ที่ดำเนินการรถจักร 8,300 คัน บนเส้นทางรวม  ใน 23 รัฐทางตะวันตกของสหรัฐอเมริกาตั้งแต่ชิคาโกถึงนิวออร์ลีนส์ ยูเนียนแปซิฟิกเป็นทางรถไฟที่ใหญ่เป็นอันดับสองในสหรัฐรองจากบีเอ็นเอสเอฟ (BNSF) ซึ่งทั้งสองนี้มีส่วนแบ่งการผูกขาดคู่ ในเส้นทางรถไฟขนส่งสินค้าข้ามทวีปในภูมิภาคเวสเทิร์น มิดเวสต์ และเวสต์เซาท์เซ็นทรัลของสหรัฐ

ทางรถไฟยูเนียนแปซิฟิกดั้งเดิมก่อตั้งขึ้นใน ค.ศ. 1862 เป็นส่วนหนึ่งของโครงการทางรถไฟข้ามทวีปสายแรก ที่ซึ่งภายหลังเป็นที่รู้จักในชื่อเส้นทางโอเวอร์แลนด์ (Overland Route) ในช่วงศตวรรษต่อมา UP ได้ผนวกรวมทางรถไฟมิสซูรีแปซิฟิก (Missouri Pacific Railroad) ทางรถไฟเวสเทิร์นแปซิฟิก (Western Pacific Railroad) ทางรถไฟมิสซูรี–แคนซัส–เท็กซัส (Missouri–Kansas–Texas Railroad) และทางรถไฟชิคาโก ร็อกไอแลนด์และแปซิฟิก (Chicago, Rock Island and Pacific Railroad) ใน ค.ศ. 1995 ยูเนียนแปซิฟิกรวมกิจการกับบริษัทชิคาโกและนอร์ทเวสเทิร์นทรานสปอร์เทชัน (Chicago and North Western Transportation Company) ทำให้สามารถขยายเส้นทางไปถึงอัปเปอร์มิดเวสต์ได้สำเร็จ ใน ค.ศ. 1996 บริษัทรวมกิจการกับบริษัทเซาเทิร์นแปซิฟิกทรานสปอร์เทชัน (Southern Pacific Transportation Company) ระบบรถไฟขนาดใหญ่ที่ถูกผนวกรวมโดยทางรถไฟเดนเวอร์และรีโอแกรนด์เวสเทิร์น (Denver and Rio Grande Western Railroad)

บริษัททางรถไฟยูเนียนแปซิฟิก เป็นบริษัทดำเนินงานหลักของยูเนียนแปซิฟิกคอร์ปอเรชัน (Union Pacific Corporation) โดยทั้งสองบริษัทมีสำนักงานใหญ่ตั้งอยู่ที่ยูเนียนแปซิฟิกเซ็นเตอร์ ในโอมาฮา รัฐเนแบรสกา 

ยูเนียนแปซิฟิกได้ประกาศแผนเข้าซื้อกิจการการรถไฟนอร์ฟอล์กเซาเทิร์น (Norfolk Southern Railway) ด้วยมูลค่า 85,000 ล้านดอลลาร์ หากได้รับอนุมัติจากหน่วยงานกำกับดูแล จะเป็นการสร้างเครือข่ายทางรถไฟข้ามทวีปสายแรกในสหรัฐ

 อ้างอิง 

แหล่งข้อมูลอื่น


 Union Pacific Historical Society collection is archived at the American Heritage Center, University of Wyoming.


หมวดหมู่:บริษัทอเมริกันที่ก่อตั้งในปี พ.ศ. 2405

หมวดหมู่:ทางรถไฟชั้น 1 ในอเมริกาเหนือ
หมวดหมู่:ทางรถไฟข้ามทวีปสายแรก
หมวดหมู่: บริษัทรถไฟที่ก่อตั้งในปี พ.ศ. 2405
หมวดหมู่: บริษัทรถไฟที่ยุบตัวในปี พ.ศ. 2423
หมวดหมู่: บริษัทรถไฟที่ก่อตั้งในปี พ.ศ. 2440
หมวดหมู่:บริษัทที่ตั้งอยู่ในโอมาฮา
หมวดหมู่:บริษัทที่จดทะเบียนในตลาดหลักทรัพย์นิวยอร์ก
หมวดหมู่:เศรษฐกิจสหรัฐตะวันตก